Uradni list L 252 , 16/09/1997 str. 0033 - 0039



Odločba Komisije z dne 3. septembra 1997 o morebitnih spremembah ocen BNP držav članic zaradi izvajanja Direktive Sveta 89/130/EGS, Euratom o usklajevanju načinov za obračunavanje bruto nacionalnega proizvoda po tržnih cenah (Besedilo velja za EGP) (97/619/ES, Euratom) KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Pogodbe o ustanovitvi Evropske skupnosti za atomsko energijo, ob upoštevanju Direktive Sveta 89/130/EGS, Euratom, z dne 13. februarja 1989 o usklajevanju načinov za obračunavanje bruto nacionalnega proizvoda po tržnih cenah [1], ker je treba zagotoviti primerljivost, zanesljivost in izčrpnost bruto nacionalnega proizvoda po tržnih cenah; ker je za dosego teh ciljev treba določiti roke za sporočanje morebitnih sprememb ocen BNP v točkah, za katere je bilo dano uradno obvestilo pred začetkom izvajanja te odločbe v skladu z zadnjim stavkom člena 10(8) Uredbe Sveta (EGS, Euratom) št. 1552/89 z dne 29. maja 1998 o izvajanju Sklepa št. 88/376/EGS, Euratom o sistemu lastnih sredstev Skupnosti [2], da bi se Komisija lahko o teh točkah izrekla; ker se seznam nalog, ki jih morajo države članice še opraviti in ki so naštete v Prilogah A in B, nanaša na pridržke, ki jih Komisija še ni uradno preklicala, čeprav so bile nekatere z njimi povezane naloge že končane in so bili rezultati sporočeni Komisiji; ker so ukrepi, predvideni v tej odločbi, v skladu z mnenjem odbora, ustanovljenega s členom 6 Direktive 89/130/EGS, Euratom, SPREJELA NASLEDNJO ODLOČBO: Člen 1 Rok, do katerega je treba Komisiji sporočiti morebitne spremembe ocen BNP ali dodatne metodološke informacije, ki jasno kažejo, da zadevni pridržki v zvezi s točkami, o kateri je bilo dano uradno obvestilo pred začetkom veljave te odločbe v smislu zadnjega stavka člena 10(8) Uredbe Sveta (EGS, Euratom) št. 1552/89, niso več ustrezni, in s tem povezane informacije, je 1. oktober 1998. Točke, o katerih je bilo dano uradno obvestilo, so naštete v Prilogah A in B k tej odločbi. Spremembe države članice pošljejo Komisiji skupaj z vsemi potrebnimi izračuni in razlagami. Za Avstrijo, Finsko in Švedsko pa je rok za sporočanje sprememb o točkah iz Prilog A in B 1. oktober 1999. Člen 2 Ta odločba je naslovljena na države članice. V Bruslju, 3. septembra 1997 Za Komisijo Yves-Thibault De Silguy Član Komisije [1] UL L 49, 21.2.1989, str. 26 [2] UL L 155, 7.6.1989, str. 1 -------------------------------------------------- PRILOGA A IZRAŽENI PRIDRŽKI GLEDE BNP, RAZEN GLEDE IZČRPNOSTI [1] BELGIJA (a) - dopolnitev ocen obsega gradbeniške proizvodnje in proizvodnje tržnih storitev, količnik vmesne porabe za gradbeništvo in ocena dohodkov samozaposlenih, - preverjanje ocen vmesne porabe za sekundarno proizvodnjo, - revidiranje ocen zasebne porabe, razen iz upravnih virov, in obravnava licenc, patentov in gostinskih storitev, - revidiranje faktorskih dohodkov iz tujine v zvezi z davki, socialnimi prispevki in razdelitvijo ustreznih plačilno bilančnih postavk med Belgijo in Luksemburgom; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnavanje vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. DANSKA (a) - dopolnitev podatkov o cenah, ki se uporabljajo v zvezi s količinsko-cenovno metodo za izračun obsega gradbeniške proizvodnje, - popravek določenih netočnosti glede obravnavanja napitnin (drobnih daril), - vključitev rezultatov splošne revizije danskih računov, ki se trenutno izvaja (pridržek Danske); (b) - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. NEMČIJA (a) Stare zvezne dežele (Länder) - izboljšanje glede reprezentančnosti, pokritja in periodičnosti prostovoljnih štiriletnih pregledov potrošnje in dohodkov za trgovino na debelo, trgovino na drobno, promet (razen železnic) in druge tržne storitve, - določene netočnosti glede zasebne porabe storitev zračnega prevoza in gostinskih storitev, - izdatki za končno potrošnjo gospodinjstev v zvezi z oceno nakupov avtomobilov (pridržek Nemčije); Nove zvezne dežele (Länder) - viri in postopki za zajem ocen obsega proizvodnje in vmesne porabe za kmetijstvo, - viri za izračunavanje obsega proizvodnje in vmesne porabe za oskrbo z elektriko in vodo, rudarstvo, predelovalno dejavnost in gradbeništvo, - viri za izračunavanje obsega proizvodnje in vmesne porabe za trgovino na drobno, promet in zveze (razen Reichsbahn, Bundespost in Telefon), - natančno upoštevanje opredelitev ESR (t.i. makroekonomske reklasifikacije), - ponovna ocena izdatkov za zasebno potrošnjo in bruto investicij v osnovna sredstva; (b) - vključitev subvencij in klasifikacija davkov; - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. GRČIJA (a) Dopolnitev ocen dodane vrednosti za naslednje dejavnosti: - kmetijstvo, - rudarstvo, - predelovalno dejavnost, - gospodarske javne službe, - gradbeništvo, - promet in zveze, - trgovino, - zdravstvene storitve, - zasebne izobraževalne storitve, - druge storitve; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. ŠPANIJA (a) - izboljšanje statistične osnove za proizvodnjo in vmesno porabo tržnih storitev (razen trgovine na debelo, trgovine na drobno, prometa, bančništva, zavarovalništva), da bi upoštevali spremembo v kakovosti metod ekstrapolacije na podlagi kazalcev cene in količine, - revizija izračunov obsega proizvodnje in vmesne porabe za trgovino na debelo in trgovino na drobno, - vključitev ocene davkov in socialnih prispevkov za dohodkovne transakcije s tujino, - preveritev, če je bil pri ekstrapolaciji na podlagi kazalcev cene in kakovosti upoštevan vpliv spremembe kakovosti; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. FRANCIJA (a) - izboljšava določenih statističnih osnov, ki se uporabljajo za sestavo nacionalnih računov, zlasti uporabe ankete o porabi v gospodinjstvih iz 1989 in bolj natančnega popravka za podjetja, ki niso vključena v statistiko BIC ("bénéfices industriels et commerciaux") o dobičkih iz industrijskega in trgovinskega poslovanja; (b) - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. IRSKA (a) - izboljšava metode za izbiro davčnega vzorca in ekstrapolacijo rezultatov za izračun bruto presežka iz poslovanja družb, - izboljšanje ocene bruto presežka iz poslovanja posameznih podjetij, zlasti s popravkom opredelitev izrazov, - različni problemi v zvezi z ocenami plač zaradi ekstrapolacije in metod aproksimacije; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. ITALIJA (a) - izboljšanje določenih virov in metod za sestavo nacionalnih računov, zlasti sistematična primerjava anket o porabi gospodinjstev s podatki iz nacionalnih računov, - hipoteze, uporabljene za oceno rezultatov vzorčnih analiz za vse delovne enote; (b) - vključitev subvencij in davkov v zvezi s proizvodnjo, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. LUKSEMBURG (a) - revizija vrednotenja zalog in obravnave tržnih dejavnosti in proizvodnje javne uprave; (b) - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. NIZOZEMSKA (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. AVSTRIJA (a) - izboljšanje ocen vmesne porabe za dajanje poslovnih zgradb v najem, - izdatki za končno potrošnjo gospodinjstev v zvezi z oceno nakupov avtomobilov, - določene netočnosti glede popolnosti ocen bruto investicij v osnovna sredstva; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. PORTUGALSKA (a) - validacija bruto investicij v osnovna sredstva in spremembe ocen zalog z metodo obsega blagovnega prometa na podlagi rezultatov ankete podjetij, - uporaba ankete o porabi v gospodinjstvih iz 1981 in še zlasti iz 1989 za preverjanje rezultatov izračuna obsega blagovnega prometa, - popravek obravnave zakupa zaradi uskladitve z ESR 79, - uporaba objektivnih statističnih anket o rastlinski pridelavi in reji živali za oceno kmetijske proizvodnje (Nomenclatura das Contas Nacionais (NCN) 01), - validacija ocen proizvodnje ribiških proizvodov (NCN 03), - validacija ocen vmesne porabe v kmetijstvu, gozdarstvu in ribištvu (NCN 01, 02 in 03), - uporaba analiz o uporabi turističnih izdatkov iz 1990, 1991 in 1992 za oceno strukture porabe nerezidentov; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. FINSKA (a) - ocene vmesne porabe in dodane vrednosti za gradbeništvo, trgovino, gostinstvo, poslovne storitve in zasebne osebne storitve, - ocene porabe gospodinjstev in bruto investicij v osnovna sredstva za poslovne storitve in zasebne osebne storitve, - metode validacije in usklajevanja virov podatkov, - ocene izdatkov gospodinjstev glede cen motornih vozil in obravnavanje porabe gospodinjstev za popravila motornih vozil, ki jih financirajo zavarovalnice; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. ŠVEDSKA (a) - revizija porabe zasebnih gospodinjstev in bruto investicij v osnovna sredstva v zvezi z uporabo najnovejših statističnih podatkov, ki so že na razpolago, - spremembe zalog v gradbeništvu in v panogah tržnih storitev (razen trgovine na debelo in trgovine na drobno), - obravnava nakupov stanovanjske opreme (npr. štedilnikov, hladilnikov in pralnih strojev), - revizija izvoza in uvoza storitev glede na zadnjo različico plačilne bilance in definicije v ESR 1979 glede obravnave izvoza in uvoza zavarovalnih storitev, - revizija ocen proizvodnje in dodane vrednosti za uporabo najnovejših statističnih podatkov, ki so že na razpolago, zlasti iz letnih pregledov in statistike o DDV, - preverjanje bruto proizvodnje v kmetijstvu in gozdarstvu, za vodovode, elektrarne in plinarne, gradbeništvo in tudi servisne panoge, da bi se upoštevala tudi morebitna sekundarna proizvodnja; (b) - vključitev subvencij in klasifikacija davkov, - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. ZDRUŽENO KRALJESTVO (b) - obravnavanje stanovanjskih storitev, - prehod od BDP na BNP, - obravnava vlade v širšem smislu in zasebnih neprofitnih institucij, - obravnavanje finančnih institucij, - razlikovanje med končno in vmesno porabo. [1] Pridržki, specifični za vsako državo članico, so navedeni pod a), medtem ko so pridržki za več držav članic, navedeni pod b). Izjema je pridržek glede izčrpnosti, ki je naveden v Prilogi B. -------------------------------------------------- PRILOGA B PRIDRŽKI GLEDE IZČRPNOSTI BNP 1.Belgija | izčrpnost merjenja BNP in zlasti v kakšni meri je upoštevana siva ekonomija | 2.Danska | 3.Nemčija | 4.Italija | 5.Španija | 6.Francija | 7.Irska | 8.Italija | 9.Luksemburg | 10.Nizozemska | 11.Avstrija | 12.Portugalska | 13.Grčija | 14.Švedska | 15.Združeno kraljestvo | --------------------------------------------------